Pennardin linna

Pennardin linna on Walesin Swansean alueella sijaitseva linna, josta on jäljellä vain osa kehämuurista ja porttihuone. Paikalle valmistui 1100-luvun alussa paaluvarustus, jonka kylkeen kasvoi kylä jossa oli myös kirkko. Muuri ja portti rakennettiin uudelleen kivestä 1200-luvun lopussa tai 1300-luvun alussa. Verrattain kevyt muuri viittaa rakennusajankohtaan, jolloin walesilaisten uhka oli jo väistynyt. Hiekkadyynien lähentymisen vuoksi kylä jouduttiin siirtämään sisämaahan. Linnaa kuvailtiin vuonna 1650 autioksi ja huonokuntoiseksi, joskin kaiverroksessa vuodelta 1741 useimmat seinät ovat täydessä korkeudessa. Porttihuonetta reunustavat puolipyöreät tornit, joiden alaosassa on ampuma-aukot. Linna pääsi Grade II* -luokan suojelukohteeksi 3. kesäkuuta 1964. Lähteet